Р Е П У Б Л И К А С Р Б И Ј А ОПШТИНА КЛАДОВО

ОПШТИНСКА УПРАВА

ОДЕЉЕЊЕ ЗА БУЏЕТ И ФИНАНСИЈЕ

# УПУТСТВО ЗА ПРИПРЕМУ ОДЛУКЕ О БУЏЕТУ ОПШТИНЕ КЛАДОВО ЗА 2024.ГОДИНУ И НАРЕДНЕ ДВЕ ГОДИНЕ

Јул 2023. године Кладово

С а д р ж а ј

1. Увод

2. Основне економске претпоставке и смернице за припрему предлога финансијског плана буџетског корисника и одлуке о буџету локалне власти са средњорочним пројекцијама и инструкцијама у вези планирања прихода буџета,

3. Опис планиране политике локалне власти,

4. Процене прихода и примања и расхода и издатака буџета локалне власти за буџетску 2024.г. и наредне две фискалне године,

5. Обим средстава који може да садржи предлог финансијског плана директног корисника средстава буџета локалне власти за буџетску 2024. годину, са пројекцијама за наредне две фискалне године,

6. Поступак и динамика припреме буџета локалне власти и предлога финансијских планова директних корисника средстава буџета локалне власти,

7. Начин на који ће се у образложењу исказати родна анализа буџета локалне власти,

8. Начин на који ће се у образложењу исказати програмске информације,

9. Прилози

- Обрасци за подношење предлога финансијских планова,

- Табеле 1-7,

- Циљеви програма и програмских активности и листа униформних индикатора,

- Обрасци за полугодишњи извештај о учинку програма.

**1.УВОД**

Локални орган управе надлежан за финансије у обавези је да изради Упутство за припрему Одлуке о буџету општине Кладово за 2024.годину. Рок за израду упутства и достављање буџетским корисницима је **01.08.2023.године**.

У складу са чланом 36а и 40 Закона о буџетском систему( „ Службени гласник РС „ број 54/09, 73/10, 101/10, 101/11, 93/12, 62/13 – испр,108/13, 142/2014, 68/2015- др.закон, 103/2015 , 99/2016 ,113/2017,95/2018,31/2019,72/2019,149/2020,118/2021 и 138/2022), Упутство се израђује на основу:

* Фискалне стратегије за 2024.годину , са пројекцијама за 2025 и 2026. годину,која је усвојена од стране Владе РС, на 58. седници редовног заседења одржаној 8. Јуна 2023. године,
* Упутства за израду одлуке о буџету јединица локалне самоуправе за 2024.годину и пројекција за 2025 и 2026 годину, донето од стране Министарства финансија, објављено 05.07.2023. године,
* Шестомесечних извештаја буџетских корисника за период 01.01.2023 – 30.06.2023.године и шестомесечног извештаја о извршењу буџета , који локални орган надлежан за финансије доставља извршном органу локалне власти,
* Развојних стратегија општине Кладово, као и секторских стратегија за поједине области,
* Извештаја о учинку програма за период 01.01.2023-30.06.2023.године, који служи за мерење ефикасне потрошње тј. елиминисању неефикасног трошења и унапређењу јавних услуга,
* Измене и допуне постојећих закона, као и доношење нових закона у протеклом периоду

Упутство које Вам достављамо у прилогу садржи основне економске претпоставке, смернице и параметре на основу којих су директни корисници у обавези да израде предлог финансијског плана за 2024.годину. На основу члана 41.Закона о буџетском систему **директни корисник средстава буџета општине је у обавези да проследе својим индиректним корисницима , за које је надлежан , Упутство за припрему буџета локалне власти а ради израде предлога финансијских планова, и изврши њихово обједињавање и сачини предлог финансијског плана који ће доставити надлежном органу за финансије у наведеном року.**

У складу са Законом о буџетском систему , сви буџетски корисници од доношења закона о буџету РС и одлука о буџету локалне власти за 2015.годину исказују свој буџет на **програмски начин.** Министарство финансија, у сарадњи са Сталном конференцијом градова и општина( у даљем тексту СКГО), припремило је Упутство за припрему програмског буџета. У оквиру Упутства, у Анексу 5 се налази **униформна програмска структура** за јединице локалне самоуправе( у даљем тексту ЈЛС) у делу програма и програмских активности, а по потреби ЈЛС утврђују додатне програмске активности и пројекте у складу са својим специфичним надлежностима и својим стратешким плановима и циљевима. Такође утврђује и доставља и листу униформних индикатора, чијом се применом пружају подаци о општим достигнућима униформних програма и програмских активности. Стога се у упутству наглашава и обавеза ЈЛС да прате и извештавају о вредностима које се мере утврђеним униформним индикаторима.

Упутство за припрему програмског буџета се може наћи на сајту Министарства финансија ([www.mfin.gov.rs](http://www.mfin.gov.rs)), као и на сајту СКГО ( [www.skgo.org](http://www.skgo.org)).

У складу са циљевима Владе РС, Програмом реформе управљања јавним финансијама као и усаглашавањем са одредбама Закона о буџетском систему, Управа за трезор у оквиру својих надлежности ***успоставила је нови информациони систем за праћење, контролу и извештавање о извршењу буџета јединица локалних самоуправа – ИСИБ, који је започео са радом 01.01.2021.године***.

Систем пружа увид у Одлуке о буџету ЈЛС, увид о расположивим средствима по утврђеним апропријацијама као и контролу извршења до износа расположивих апропријација. Праћење, контрола и извештавање врши се по свим елементима буџетске класификације у складу са чланом 29.Закона о буџетском систему.

Евидентирањем расхода и издатака на основу података из платног програма Управе за трезор обезбеђује се дневно праћење усклађености коришћења средстава у односу на усвојене Одлуке о буџету, не ремети се надлежност локалних власти у извршавању својих буџета и онемогућава се реализација плаћања која нису у складу са расположивим износима на апропријацијама.

Јединице локалне самоуправе учитавањем структурних фајлова достављају податке о утврђеним апропријацијама, променама апропријација у току буџетске године, повраћајима и прекњижавању погрешно евидентираних расхода и издатака, односно прихода и примања.

Извршавање платних трансакција врши се у складу прописаном структуром позива на број задужења.

**2.ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ ПРЕДЛОГА ФИНАНСИЈСКОГ ПЛАНА БУЏЕТСКОГ КОРИСНИКА И ОДЛУКЕ О БУЏЕТУ ЛОКАЛНЕ ВЛАСТИ СА СРЕДЊОРОЧНИМ ПРОЈЕКЦИЈАМА И ИНСТРУКЦИЈАМА У ВЕЗИ ПЛАНИРАЊА ПРИХОДА**

Фискална стратегија је документ средњорочног планирања буџета у који су укључене средњорочне анализе и пројекције републичког буџета, буџета општина и градова и саставни је део планирања буџета за сваку наредну годину. Она садржи циљеве фискалне политике Владе и даје оцену одрживости фискалне политике.

Макроекономска кретања у протеклом периоду под снажним су утицајем изласка из кризе изазване пандемијом и уласка у нову кризу услед конфликта у Украјини. Заоштравају се међународни економски и политички односи, који су праћени рекордним ценама енергената и последично смањеној глобалној трговини и спољњој тражњи. То се временом одразило и на домаћу економску активност. Успорена динамика инвестиција и растућа инфлација, уз повећану неизвесност и смањену спољну тражњу, као и нешто слабија пољопривредна сезона, главни су фактори који су утицали на динамику економске активности током друге половине 2022.године. Најзначајнији негативни утицај конфликта у Украјини на домаћа макроекономска кретања током претходне године огледао се у у расту инфлације и повећању дефицита текућег рачуна платног биланса, тако да је у 2022.години раст потрошачких цена у просеку износио 11,9%.

Макроекономска кретања почетком 2023.године генерално су на нивоу пројектованих. Раст БДП Србије у 2023.години пројектује се на **2,5%, док ће у 2024.години убрзати на 3,5%.** Инфлација је у марту 2023.године достигла врхунац и износила је **16,2%.** Од априла је кренула да пада, што се очекује и у другој половини текуће године. Повратак инфлације у границе циља очекује се средином 2024.године.

У 2023.години економска и фискална политика свакако су усмерени на одржање фискалне стабилности и смањење учешћа јавног дуга у БДП. Средњорочни фискални оквир предвиђа постепено смањење **дефицита** државе на нивоу од **1,5%** БДП до 2026. године и пад учешћа јавног дуга на **52%** БДП. У 2024.години предвиђен је дефицит у износу од **2,2%** БДП. Смањење учешћа дуга је уско везано за снижавање дефицита као главног фактора задуживања, тако да динамика спуштања дефицита опредељује и промену кретања дуга.Услед дејства привремених фактора инфлација се у наредном jедногодишњем периоду планира на нивоу од **4,9 %.** Умерено ће се напуштати експанзивно фискална политика која је била присутна током пандемије. Расположив фискални простор у 2024.години биће опредељен за наставак приоритетних капиталних инвестиција, развојаних и социјалних програма, умерено повећање пензија и плата у јавном сектору , као и наставак пореског растерећења привреде.

**Очекивана стопа номиналног раста БДП-а у % у 2024 износи 8,3%.**

У наредној табели дати су основне макроекономске претпоставке за 2024.годину:

***Пројекција основних макроекономских показатеља Републике Србије за 2024.годину***

|  |  |  |
| --- | --- | --- |
|  | **2023** | **2024** |
| *БДП, млрд РСД* | 8103,5 | 8773,6 |
| *Стопе номиналног раста БДП, %* | 14,3 | 8,3 |
| *Стопе реалног раста БДП, %* | 2,5 | 3,5 |
| *Инфлација, просек периода, %* | 12,5 | 4,9 |
|  |  |  |

Приликом планирања прихода локална власт је у обавези да исте реално планира, тј. потребно је поћи од остварења прихода за три квартала у 2023 години и њихове процене за задњи квартал текуће године, при чему укупан раст прихода не сме бити већи од **номиналног раста БДП (пројектовани номинални раст у 2024.години од 8,3%)**.

У складу са чланом 27ж Закона о буџетском систему, фискални дефицит локалне власти не може бити већи од 10% њених прихода у тој години и може настати само као резултат јавних инвестиција.

1. **ОПИС ПЛАНИРАНЕ ПОЛИТИКЕ ЛОКАЛНЕ ВЛАСТИ**

Фискална стратегија за 2024.годину, са пројекцијама за 2025. и 2026.годину, која је објављена на web сајту Министарства финансија, као и Упутство за припрему одлуке о буџету локалне власти за 2024.годину и пројекција за 2025. и 2026.годину представљају полазну основу у планирању буџета Општине Кладово за 2024.годину и наредне две године.

Приоритет политике Општине Кладово у наредном периоду је консолидација јавног сектора на нивоу ЈЛС. Неопходно је и побољшање организације функционисања установа, како би се на рационалан начин користили ресурси (финансијки и материјални) приликом пружања услуга грађанима. Консолидација буџета Општине Кладово врши се у циљу успостављања одрживог нивоа расхода корисника буџетских средстава у односу на остварене приходе. Локални јавни приходи имаће приоритет у процесу организације управе у циљу стварања услова за ефикасно администрирање свих пореских облика како би се равномерно распоредио терет пореских оптерећења на све грађане Општине Кладово. У погледу висине пореских оптерећења, ниво пореских стопа остао је исти као и у 2023.години.

Један од приоритета биће рационализација пословања на свим нивоима као и доследно поштовање Закона о буџетском систему, Закона о јавним набавкама и трезорског начина пословања. Такође, веома значајно је рад на изради пројекта са којима је могуће аплицирати код одређених финансијских фондова за њихову реализацију а који су у функцији развоја комуналне инфраструктуре и развоја заједнице уопште. Посебну пажњу треба обратити на повећање нивоа квалитета општих јавних услуга према грађанима код свих јавних институција чији је оснивач општина.

У периоду од 2024. До 2026.године, Општина Кладово ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којим се регулише ова област.

Сходно наведеном, активности Општине Кладово у 2024.години и наредне две фискалне године биће усмерене на следеће послове:

* Унапређење послова урбанизама и пословног планирања, а посебно остварењем општег интереса ЈЛС на парцелама у власништву Републике,
* Одржавање и изградња локалне комуналне и саобраћајне инфраструктуре ( водоснабдевање, прикупљање и одношење смећа, управљање отпадним водама, одржавање и ширење топлификационе мреже, јавна хигијена, уређење и одржавање зеленила, јавна расвета, саобраћајна инфраструктура и остале комуналне услуге),
* Вођење економске и развојне политике,
* Развој пољопривреде и руралног развоја,
* Развој туризма,
* Унапређење заштите животне средине,
* Обезбеђење услова за рад локалних установа у култури,
* Организација културних и спортских активности и манифестација,
* Опорезивање, финансијско управљање и буџетирање,
* Унапређење ИКТ система и пружање осталих услуга грађанима у складу са Законом,
* Организовано и плански уређено поступање и подизање капацитета у случају ванредних ситуација.

Општина Кладово ће обављати поверене и пренесене послове из области:

* Државне управе,
* Социјалне заштите,
* Здравствене заштите,
* Предшколског, основног и средњег образовања,
* Екологије и очувања животне средине,
* Рада инспекцијских служби и др.

Извршавање свих законских обавеза и задатака који се односе на локалну управу, ефикасније коришћење расположивих финансијских ресурса у циљу задовољавања потреба грађана, основа су буџетске политике Општине Кладово.

Опредељење је да се у наредној години расположива средства користе првенствено за финансирање социјалне заштите, улагање у запошљавање и унапређење привреде и образовања. Такође, предвиђено је улагање у саобраћајну и комуналну инфраструктуру, са акцентом на текуће и инвестиционо одржавање инфраструктуре и завршетак започетих капиталних пројеката:

- Санација и реконструкција путева и улица у граду и месним заједницама на територији општине Кладово,

- Обнова јавних објеката у циљу задовољавања потреба корисника и становника,

- Санација и уређење спортских терена на територији општине,

- Уређење зелених парковских површина, дечијих игралишта и шеталишних и бициклистичких стаза,

- Увођење система за уштеду електричне енергије и унапређење енергетске ефикасности јавних објеката,

- Радови на санацији и рекултивацији дивљих депонија.

Кроз пројекат Министарства грађевине, саобраћаја и инфраструктуре „Чиста Србија“, настављају се радови на изградњи недостајуће фекалне канализационе мреже за насеља Велика Врбица, Ртково, Корбово, Подвршка и делове Кладова (насеље Рит) и Брзе Паланке у дужини преко 41 километар. Такође ће се изградити два постројења за пречишћавање отпадних вода, у Костолу (за Кладово) капацитета за 15000 ЕС и у насељу Подвршка за 1300 ЕС.

Планирано је да се у 2024. години као у претходне две године, по приоритетима обнове јавних објеката и простора, аплицира за средства кроз јавне позиве и конкурсе , односно фондове ЕУ, за пројекте са урађеном пројектно-техничком документацијом за:

- Обнову објеката здравствених и образовних установа,

- Формирању нових туристичких производа изградњом нових и реконструкцијом постојећих објеката намењених за спортско-рекреативни и културни туризам.,

Општина Кладово ће самостално или као део регионалне иницијативе, наставити на припреми пројеката за реконструкцију и доградњу водоводне мреже и решавање безбедног система водоснабдевања.

Од корисника буџета Општине очекује се да поштују политику Општине за наредну годину и придржавају се ограничења везаних за буџетску потрошњу у наредној години.

Са аспекта финансијског менаџмента, активности у политици јавних прихода и расхода буџета Општине Кладово у 2024.години и наредне две фискалне године биће усмерене ка следећим принципима:

- Вођење фискалне политике усклађене са принципима фискалне одговорности и фискалним правилима која се односе на фискални дефицит и јавни дуг утврђен Законом о буџетском систему,

- Чврста контрола плата у јавном сектору у складу са утврђеним фискалним правилима,

- Повећање финансијске дисциплине буџетских корисника,

- Замрзавање текућих расхода уз истовремено веће издвајање за капиталне инвестиционе расходе, који ће подржати привредни раст и укупан развој,

- Наставак процеса рационалније потрошње код свих буџетских корисника,

- Финансирање капиталних пројеката дефинисаних развојним ( стратешким и планским) документима које је усвојила Скупштина Општине,

- Контрола пословања у јавним предузећима, чији је оснивач Општина,

- Инсистирање на изради и доношењу реалних планова и програма развоја јавних предузећа,

- Наставак започетих активности из претходне године на реализацији основних циљева,

- Политици локалних јавних прихода и расхода,

- Наставак активности локалне пореске администрације на реалном обухвату и ефикаснијој наплати припадајућих изворних прихода Општине,

- Унапређење процеса управљања расходима, кроз јачање планске функције буџетских корисника у сагледавању и изради финансијских планова.

Општина Кладово ће током буџетске 2024 и наредне две године радити на унапређењу туристичког потенцијала наше Општине, на привлачењу нових инвеститора и самим тим на уређењу инфраструктуре, а све у складу са могућностима из буџетских средстава и додатних средстава из осталих извора финансирања, где се пре свега мисли на средства од вишег нивоа власти, тј. Републике, путем конкурса и јавних позива, као и од међународних организација уз унапред планирана средства за учешће општине Кладово.

Предуслови за пројекцију ових локалних параметара су остварење општих макроекономских параметара и политика које се планирају са нивоа Републике Србије.

**4.ПРОЦЕНЕ ПРИХОДА И ПРИМАЊА И РАСХОДА И ИЗДАТАКА БУЏЕТА ЛОКАЛНЕ ВЛАСТИ ЗА БУЏЕТСКУ 2024.ГОДИНУ И НАРЕДНЕ ДВЕ ФИСКАЛНЕ ГОДИНЕ**

У складу са напред наведеним макроекономским показатељима локална власт је у обавези да реално планира своје приходе буџета. Наиме, приликом планирања прихода потребно је поћи од њиховог остварења за три квартала у 2023.години и њихове процене за задњи квартал те године, што представља основ за примену наведених макроекономских параметара, односно основ за њихово увећање, при чему укупан раст прихода не сме да буде већи од номиналног раста БДП( **пројектовани номинални раст у 2024.години од 8,3% ).**

Изузетно, локална власт може планирати већи обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре( кретање запослености, просечне зараде,очекиване инвестиционе активности, промене у степену наплате пореза на имовину итд.) коришћене за пројекцију. Приходе и расходе из извора **07** – Трансфери од других нивоа власти, **08** – Добровољни трансфери од физичких и правних лица и **09** – Примања од продаје нефинансијке имовине могу се планирати у складу са реално очекиваним приливом средстава по тим основама.

Ненаменске трансфере јединице локалне самоуправе треба да планирају у истом износу који је био опредељен Законом о буџету РС за 2023.годину( „ Сл.гласник РС“ број 149/20, 40/21 – уредба и 110/2021).

Такође треба испоштовати уставно начело бруто прихода по коме се сви јавни приходи и примања којима се финансирају надлежности локалне власти уплаћују на рачуне прописане за уплату јавних прихода, а не на подрачуне корисника буџетских средстава.

Треба се имати у виду да је Законом о изменама и допунама Закона о буџетском систему ( „Сл.гласник РС“ , број103/15) измењена дефиниција **наменских прихода**, тако да су према усвојеном решењу наменски јавни приходи и примања дефинисани као јавни приходи, односно примања чије је коришћење и намена утврђена уговором о ***донацији***, *кредиту, односно зајму*, као и средства *самодоприноса* чија се намена утврђује одлуком ЈЛС.

Посебно истичемо чињеницу да у току припреме и доношења буџета, треба да се планирају расходи за реализацију мера и активности утврђених **посебним законима,** у оквиру одређених програма, програмских активности, односно пројеката, с тим што се исти могу извршавати само до висине апропријације утврђене одлуком о буџету, без обзира на то да ли су ови приходи остварени у већем или мањем обиму од планираног. Уколико се у току године остваре наведени приходи у обиму већем од планираног , исти се могу користити и за извршавање других врста расхода, с обзиром на то да представљају **опште приходе буџета** којима се финансира јавна потрошња и који немају претходно утврђену намену. Такође, планирање висине расхода за намене предвиђене посебним прописима ( чије одредбе нису стављене ван снаге) у поступку припреме и доношења буџета за наредну годину није условљено висином остварења тих прихода у текућој години.

У наредној табели дати су параметри за пројекцију прихода и примања буџета општине Кладово за 2024.годину и наредне две године, на основицу коју чине приходи буџета за 2023.годину , кориговани за све промене законских прописа.

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред.бр.** | **Ек.кл.**  **Конто** | **Врста прихода** | **Извор фин.** | **Пројекција**  **2023** | **План**  **2024** | **План**  **2025** | **План**  **2026** |
| 1 | 311712 | Пренета неутрошена средства за посебне намене | **17** | 5.615.000 | 0 | 0 | 0 |
|  | 321311 | Нераспоређени вишак прихода и примања из ранијих година | **13** | 165.448.000 | 0 | 0 | 0 |
| **Укупно 321 – Утврђивање резултата пословања** | | | **13** | **165.448.000** | **0** | **0** | **0** |
| **Укупно 321 – Утврђивање резултата пословања** | | | **17** | **5.615.000** | **0** | **0** | **0** |
| 2 | 711110 | Порез на зараде | **01** | 380.000.000 | 410.400.000 | 410.400.000 | 410.400.000 |
| 3 | 711120 | Порез на приходе од самосталне делатности | **01** | 35.100.000 | 37.908.000 | 37.908.000 | 37.908.000 |
| 4 | 711140 | Порез на приходе од имовине | **01** | 1.200.000 | 1.296.000 | 1.296.000 | 1.296.000 |
| 5 | 711160 | Порез на приходе од осигурања лица | **01** | 0 | 0 | 0 | 0 |
| 6 | 711180 | Самодоприноси | **01** | 0 | 0 | 0 | 0 |
| 7 | 711190 | Порез на друге приходе | **01** | 25.500.000 | 27.540.000 | 27.540.000 | 27.540.000 |
| **Укупно 711 - Порез на доходак,добит и**  **капиталне добитке:** | | | **01** | **441.800.000** | **477.144.000** | **477.144.000** | **477.144.000** |
| 8 | 713120 | Порез на имовину | **01** | 115.000.000 | 124.200.000 | 124.200.000 | 124.200.000 |
| 9 | 713310 | Порез на наслеђе и поклон | **01** | 4.000.000 | 4.320.000 | 4.320.000 | 4.320.000 |
| 10 | 713420 | Порез на капиталне трансакције | **01** | 18.000.000 | 19.440.000 | 19.440.000 | 19.440.000 |
| **Укупно 713 - Порез на имовину:** | | | **01** | **137.000.000** | **147.960.000** | **147.960.000** | **147.960.000** |
| 11 | 714430 | Комунална такса за коришћ. рекламних паноа | **01** | 0 | 0 | 0 | 0 |
| 12 | 714510 | Порези, таксе и накнаде на моторна возила | **01** | 12.000.000 | 12.960.000 | 12.960.000 | 12.960.000 |
| 13 | 714540 | Накн.за кориш.добара од општег интереса | **01** | 200.000 | 216.000 | 216.000 | 216.000 |
| 14 | 714550 | Концес.накнаде и боравишна такса | **01** | 7.000.000 | 7.560.000 | 7.560.000 | 7.560.000 |
| 15 | 714560 | Општинске и градске накнаде | **01** | 7.000.000 | 7.560.000 | 7.560.000 | 7.560.000 |
| 16 | 714590 | Накнаде за коришћење општинских путева и улица | **01** | 0 | 0 | 0 | 0 |
| **Укупно 714 - Порези на добра и услуге:** | | | **01** | **26.200.000** | **28.296.000** | **28.296.000** | **28.296.000** |
| 17 | 716110 | Комунална такса на фирму | **01** | 22.000.000 | 23.760.000 | 23.760.000 | 23.760.000 |
| **Укупно 716 - Други порези:** | | | **01** | **22.000.000** | **23.760.000** | **23.760.000** | **23.760.000** |
| 18 | 732151 | Текуће дотације од међународних организација | **06** | 500.000 | 0 | 0 | 0 |
| 19 | 732440 | Капитална помоћ од ЕУ у корист нивоа општина | **01** | 0 | 0 | 0 | 0 |
| 20 | 732440 | Капитална помоћ од ЕУ у корист нивоа општина | **06** | 0 | 0 | 0 | 0 |
| 21 | 733151 | Наменски трансфери од Републике у корист нивоа општине | **01** | 160.000.000 | 172.800.000 | 172.800.000 | 172.800.000 |
|  |  |  |  |  |  |  |  |
| 22 | 733154 | Текући наменски трансф.у ужем смислу од Републике | **07** | 35.000.000 | 30.000.000 | 30.000.000 | 30.000.000 |
| 23 | 733250 | Капитални наменски трансфери у ужем смислу од републике у корист нивоа општине | **01** | 0 | 0 | 0 | 0 |
| 24 | 733250 | Капитални наменски трансфери у ужем смислу од републике у корист нивоа општине | **07** | 0 | 0 | 0 | 0 |
|  |  |  |  |  |  |  |  |
| **Укупно 730 - Дотације, помоћи и трансфери** | | | **01** | **160.000.000** | **172.800.000** | **172.800.000** | **172.800.000** |
| **Укупно 730 - Дотације, помоћи и трансфери** | | | **06** | **500.000** | **0** | **0** | **0** |
| **Укупно 730 - Дотације, помоћи и трансфери** | | | **07** | **35.000.000** | **30.000.000** | **30.000.000** | **30.000.000** |
| 25 | 741150 | Камате на ср.консолидованог рачуна трезора општина | **01** | 5.000.000 | 5.400.000 | 5.400.000 | 5.400.000 |
| 27 | 741510 | Накнаде за коришћење природних добара | **01** | 600.000 | 648.000 | 648.000 | 648.000 |
| 28 | 741520 | Накнада за коришћење шумског и пољоп.земљишта | **01** | 0 | 0 | 0 | 0 |
| 29 | 741530 | Накнада за коришћење простора и грађ.земљишта | **01** | **5.100.000** | **5.508.000** | **5.508.000** | **5.508.000** |
| 30 | 741531 | Комунална такса за коришћење простора на јав.повр | **01** | 0 | 0 | 0 | 0 |
| 31 | 741534 | Накнада за коришћење грађевинског земљишта | **01** | 0 | 0 | 0 | 0 |
| 32 | 741538 | Допринос за уређивање грађевинског землјишта | **01** | 0 | 0 | 0 | 0 |
| 33 | 741540 | Накн.за кориш.речних обала и бања | **01** | 0 | 0 | 0 | 0 |
| 34 | 741596 | Накнада за коришћење дрвета | **01** | 600.000 | 648.000 | 648.000 | 648.000 |
| **Укупно 741 - Приходи од имовине:** | | | **01** | **11.300.000** | **12.204.000** | **12.204.000** | **12.204.000** |
| 35 | 742150 | Прих. од прод.доб.или усл.или закупа у корист нивоа општина | **01** | 18.500.000 | 19.980.000 | 19.980.000 | 19.980.000 |
| 36 | 742150 | Прих. од прод.доб.или усл.или закупа у корист нивоа општина | **04** | 2.500.000 | 2.500.000 | 2.500.000 | 2.500.000 |
| 37 | 742250 | Таксе у корист нивоа општина | **01** | 4.000.000 | 4.320.000 | 4.320.000 | 4.320.000 |
| 38 | 742350 | Прих.општинских органа од споредне продаје добара и услуга које врше држ.нетржишне јединице | **01** | 4.000.000 | 4.320.000 | 4.320.000 | 4.320.000 |
| 39 | 742370 | Приходи индиректних корисника буџетских средстава који се остварују додатним активностима | **01** | 700.000 | 700.000 | 700.000 | 700.000 |
| 40 | 742370 | Приходи индиректних корисника буџетских средстава који се остварују додатним активностима | **16** |  |  |  |  |
| **Укупно 742 - Приходи од продаје добара и услуга** | | | **01** | **26.500.000** | **28.620.000** | **28.620.000** | **28.620.000** |
| **Укупно 742 - Приходи од продаје добара и услуга** | | | **04** | **2.500.000** | **2.500.000** | **2.500.000** | **2.500.000** |
| **Укупно 742 - Приходи од продаје добара и услуга** | | | **16** | **700.000** | **700.000** | **700.000** | **700.000** |
| 41 | 743324 | Пх. од новч.казни за прекршаје у саобраћају | **01** | 4.000.000 | 4.320.000 | 4.320.000 | 4.320.000 |
| 42 | 743353 | Пх.од новчаних казни за прекршаје | **01** | 1.000.000 | 1.080.000 | 1.080.000 | 1.080.000 |
| 43 | 743924 | Увећање порес.дуга у поступку принудне наплате | **01** | 100.000 | 108.000 | 108.000 | 108.000 |
| **Укупно 743 - Новчане казне и одузета**  **имовинска корист** | | | **01** | **5.100.000** | **5.508.000** | **5.508.000** | **5.508.000** |
| 44 | 744151 | Текући и добровољни трансфери од физичких и правних лица | 01 | 0 | 0 | 0 | 0 |
| **Укупно 744 - Текући и добровољни трансфери од физичких и правних лица:** | | | **01** | **0** | **0** | **0** | **0** |
| 45 | 745150 | Мешовити и неодређени приходи у корист нивоа општина | **01** | 13.000.000 | 14.040.000 | 14.040.000 | 14.040.000 |
| **Укупно 745 - Мешовити и неодређени приходи:** | | | **01** | **13.000.000** | **14.040.000** | **14.040.000** | **14.040.000** |
| 46 | 772110 | Меморандумске ставке за рефунд.расхода из претх.год | **01** | 200.000 | 216.000 | 216.000 | 216.000 |
| **Укупно 772 - Меморандумске ставке за реф.**  **расхода из претходне године:** | | | **01** | **200.000** | **216.000** | **216.000** | **216.000** |
| 47 | 811150 | Примања од продаје непокретности у корист нивоа општина | **01** | 15.000.000 | 15.000.000 | 15.000.000 | 15.000.000 |
| **Укупно 811 - Примања од продаје**  **непокретности:** | | | **01** | **15.000.000** | **15.000.000** | **15.000.000** | **15.000.000** |
| 48 | 812150 | Примања од продаје осталих основних средстава | **01** | 0 | 0 | 0 | 0 |
| **Укупно 812 - Примања од продаје покретне**  **имовине:** | | | **01** | **0** | **0** | **0** | **0** |
| 49 | 911450 | Примања од задуживања од пословних банака у корист нивоа општина | **01** | 0 | 0 | 0 | 0 |
| **Укупно 911 - Примања од домаћих задуживања** | | | **01** | **0** | **0** | **0** | **0** |
|  | | |  |  |  |  |  |
| **УКУПНИ ПРИХОДИ И ПРИМАЊА:** | | | **01** | **858.200.000** | **925.648.000** | **925.648.000** | **925.648.000** |
|  | | | **04** | **2.500.000** | **2.500.000** | **2.500.000** | **2.500.000** |
|  | | | **06** | **500.000** | **0** | **0** | **0** |
|  | | | **07** | **35.000.000** | **30.000.000** | **30.000.000** | **30.000.000** |
|  | | | **13** | **165.448.000** | **80.000.000** | **80.000.000** | **80.000.000** |
|  | | | **16** | **700.000** | **700.000** | **700.000** | **700.000** |
|  | | | **17** | **5.615.000** | **0** | **0** | **0** |
| **УКУПНО СРЕДСТАВА:** | | |  | **1.062.348.000** | **1.038.848.000** | **1.038.848.000** | **1.038.848.000** |

У наредној табели дата je пројекцијa расхода и издатака буџета општине Кладово за 2024.годину и наредне две године, на основицу коју чине расходи буџета за 2023.годину .

|  |  |  |  |  |  |
| --- | --- | --- | --- | --- | --- |
|  |  | |  |  |  |
|  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Конто** | **Економска класификација** | | **Извор финан.** | **2023.год.(пројекција)** | | **План за 2024.год.** | | **План за 2025.год.** | | **План за 2026.год.** | | |
| 411 | Плате додаци и накнаде запослених | | 01 | 166.362.533 | | 166.362.533 | | 166.362.533 | | 166.362.533 | | |
| 411 | Плате додаци и накнаде запослених | | 07 | 1.200.000 | | 1.200.000 | | 1.200.000 | | 1.200.000 | | |
| 412 | Социј.доприн.на тер.послодавца | | 01 | 26.915.083 | | 26.915.083 | | 26.915.083 | | 26.915.083 | | |
| 412 | Социј.доприн.на тер.послодавца | | 07 | 240.000 | | 240.000 | | 240.000 | | 240.000 | | |
| 413 | Накнаде у натури | | 01 | 740.000 | | 700.000 | | 700.000 | | 700.000 | | |
| 414 | Социјална давања запосленима | | 01 | 6.500.000 | | 6.500.000 | | 6.500.000 | | 6.500.000 | | |
| 414 | Социјална давања запосленима | | 04 | 80.000 | | 80.000 | | 80.000 | | 80.000 | | |
| 415 | Накнада за запослене | | 01 | 7.000.000 | | 7.000.000 | | 7.000.000 | | 7.000.000 | | |
| 416 | Награде, бонуси и ост.посеб.расходи | | 01 | 4.500.000 | | 4.500.000 | | 4.500.000 | | 4.500.000 | | |
| **410** | **Расходи за запослене** | | **01** | **212.017.616** | | **211.977.616** | | **211.977.616** | | **211.977.616** | | |
| **410** | **Расходи за запослене** | | **04** | **80.000** | | **80.000** | | **80.000** | | **80.000** | | |
| **410** | **Расходи за запослене** | | **07** | **1.440.000** | | **1.440.000** | | **1.440.000** | | **1.440.000** | | |
| 421 | Стални трошкови | | 01 | 115.000.000 | | 124.200.000 | | 124.200.000 | | 124.200.000 | | |
| 421 | Стални трошкови | | 04 | 60.000 | | 60.000 | | 60.000 | | 60.000 | | |
| 421 | Стални трошкови | | 07 | 100.000 | | 100.000 | | 100.000 | | 100.000 | | |
| 421 | Стални трошкови | | 13 | 0 | | 0 | | 0 | | 0 | | |
| 421 | Стални трошкови | | 16 | 210.000 | | 210.000 | | 210.000 | | 210.000 | | |
| 422 | Трошкови путовања | | 01 | 2.300.000 | | 2.500.000 | | 2.500.000 | | 2.500.000 | | |
| 422 | Трошкови путовања | | 04 | 400.000 | | 400.000 | | 400.000 | | 400.000 | | |
| 422 | Трошкови путовања | | 07 | 0 | | 0 | | 0 | | 0 | | |
| 423 | Услуге по уговору | | 01 | 84.000.000 | | 85.000.000 | | 85.000.000 | | 85.000.000 | | |
| 423 | Услуге по уговору | | 04 | 600.000 | | 600.000 | | 600.000 | | 600.000 | | |
| 423 | Услуге по уговору | | 06 | 500.000 | | 0 | | 0 | | 0 | | |
| 423 | Услуге по уговору | | 07 | 7.403.264 | | 6.400.000 | | 6.400.000 | | 6.400.000 | | |
| 423 | Услуге по уговору | | 13 | 4.056.736 | | 4.056.736 | | 4.056.736 | | 4.056.736 | | |
| 423 | Услуге по уговору | | 16 | 490.000 | | 490.000 | | 490.000 | | 490.000 | | |
| 424 | Специјализоване услуге | | 01 | 25.000.000 | | 25.000.000 | | 25.000.000 | | 25.000.000 | | |
| 424 | Специјализоване услуге | | 04 | 350.000 | | 350.000 | | 350.000 | | 350.000 | | |
| 424 | Специјализоване услуге | | 07 | 700.000 | | 700.000 | | 700.000 | | 700.000 | | |
| 424 | Специјализоване услуге | | 13 | 0 | | 0 | | 0 | | 0 | | |
| 425 | Текуће поправке и одржавање | | 01 | 29.000.000 | | 35.000.000 | | 35.000.000 | | | 35.000.000 | |
| 425 | Текуће поправке и одржавање | | 04 | 350.000 | | 350.000 | | 350.000 | | | 350.000 | |
| 425 | Текуће поправке и одржавање | | 07 | 0 | | 0 | | 0 | | | 0 | |
| 425 | Текуће поправке и одржавање | | 13 | 27.772.000 | | 20.000.000 | | 20.000.000 | | | 20.000.000 | |
| 426 | Материјал | | 01 | 30.000.000 | | 35.000.000 | | 35.000.000 | | | 35.000.000 | |
| 426 | Материјал | | 04 | 340.000 | | 340.000 | | 340.000 | | | 340.000 | |
| 426 | Материјал | | 06 | 0 | | 0 | | 0 | | | 0 | |
| 426 | Материјал | | 07 | 3.960.000 | | 3.960.000 | | 3.960.000 | | | 3.960.000 | |
| **420** | **Коришћење роба и услуга** | | **01** | **285.300.000** | | **306.700.000** | | **306.700.000** | | | **306.700.000** | |
| **420** | **Коришћење роба и услуга** | | **04** | **2.100.000** | | **2.100.000** | | **2.100.000** | | | **2.100.000** | |
| **420** | **Коришћење роба и услуга** | | **06** | **500.000** | | **0** | | **0** | | | **0** | |
| **420** | **Коришћење роба и услуга** | | **07** | **12.163.264** | | **11.160.000** | | **11.160.000** | | | **11.160.000** | |
| **420** | **Коришћење роба и услуга** | | **13** | **34.028.736** | | **24.056.736** | | **24.056.736** | | | **24.056.736** | |
| **420** | **Коришћење роба и услуга** | | **16** | **700.000** | | **700.000** | | **700.000** | | | **700.000** | |
| **420** | **Коришћење роба и услуга** | | **17** | **190.000** | | **0** | | **0** | | | **0** | |
| 441 | Отплата домаћих камата | | 01 | **0** | | **0** | | **0** | | | **0** | |
| 444 | Текући трошкови задуживања | | 01 | 2.500.000 | | 2.000.000 | | 2.000.000 | | | 2.000.000 | |
| **440** | **Оптплата камате** | | **01** | **2.500.000** | | **2.000.000** | | **2.000.000** | | | **2.000.000** | |
| 451 | Субв.нефинансиј.организацијама | | 01 | 20.000.000 | | 10.000.000 | | 10.000.000 | | | 10.000.000 | |
| 454 | Субв.прив.предузећима | | 01 | 0 | | 0 | | 0 | | | 0 | |
| **450** | **Субвенције** | | **01** | **20.000.000** | | **10.000.000** | | **10.000.000** | | | **10.000.000** | |
| **451** | **Субв.нефинансиј.организацијама** | | **13** | **0** | | **0** | | **0** | | | **0** | |
| 462 | Текуће донације међу.организацијама | | 01 | **0** | | **0** | | **0** | | | **0** | |
| 463 | Донације и транс.остал.нивоима влас. | | 01 | 103.000.000 | | 110.000.000 | | 110.000.000 | | | 110.000.000 | |
| 464 | Дотације организ.за обавезно соц. | | 01 | 15.000.000 | | 10.000.000 | | 10.000.000 | | | 10.000.000 | |
| 465 | Остале донације и трансфери | | 01 | 2.500.000 | | 2.500.000 | | 2.500.000 | | | 2.500.000 | |
| **460** | **Донације и трансфери** | | **01** | **120.500.000** | | **122.500.000** | | **122.500.000** | | | **122.500.000** | |
| 472 | Накнаде за соц.зашт.из буџета | | 01 | **22.000.000** | | **22.000.000** | | **22.000.000** | | | **22.000.000** | |
| 472 | Накнаде за соц.зашт.из буџета | | 07 | 5.300.000 | | 5.300.000 | | 5.300.000 | | | 5.300.000 | |
| 472 | Накнаде за соц.зашт.из буџета | | 17 | 5.425.000 | | 0 | | 0 | | | 0 | |
|  |  | |  |  | |  | |  | | |  | |
| **470** | **Права из социјалног осигурања** | | **01** | **22.000.000** | | **22.000.000** | | **22.000.000** | | | **22.000.000** | |
| **470** | **Права из социјалног осигурања** | | **07** | **5.300.000** | | **5.300.000** | | **5.300.000** | | | **5.300.000** | |
| **470** | **Права из социјалног осигурања** | | **17** | **5.425.000** | | **0** | | **0** | | | **0** | |
| 481 | Дотације невладиним организацијама | | 01 | 38.000.000 | | 38.000.000 | | 38.000.000 | | | 38.000.000 | |
| 482 | Порези, обав.таксе ,казне и пенали | | 01 | 4.500.000 | | 4.500.000 | | 4.500.000 | | | 4.500.000 | |
| 482 | Порези, обав.таксе ,казне и пенали | | 04 | 120.000 | | 120.000 | | 120.000 | | | 120.000 | |
| 483 | Новчане казне и пенали по реш.судова | | 01 | 4.000.000 | | 4.000.000 | | 4.000.000 | | | 4.000.000 | |
| 484 | Накнада штете у сл.елем.непогода | | 01 | 0 | | 0 | | 0 | | | 0 | |
| 485 | Накнада остале штете | | 01 | 8.000.000 | | 8.000.000 | | 8.000.000 | | | 8.000.000 | |
| **480** | **Остали расходи** | | **01** | **55.000.000** | | **55.000.000** | | **55.000.000** | | | **55.000.000** | |
| **480** | **Остали расходи** | | **04** | **120.000** | | **120.000** | | **120.000** | | | **120.000** | |
| **499** | **Стална резерва** | | 01 | **21.882.384** | | **13.095.648** | | **13.095.648** | | | **13.095.648** | |
| 499 | **Текућа резерва** | | 01 | 3.000.000 | | 3.000.000 | | 3.000.000 | | | 3.000.000 | |
| **490** | **Административни трансфери** | | **01** | **24.882.384** | | **16.095.648** | | **16.095.648** | | | **16.095.648** | |
|  | **КЛАСА 4 УКУПНО** | | **01** | **742.200.000** | | **746.273.264** | | **746.273.264** | | | **746.273.264** | |
|  |  | | **04** | **2.300.000** | | **2.300.000** | | **2.300.000** | | | **2.300.000** | |
|  |  | | **06** | **500.000** | | **0** | | **0** | | | **0** | |
|  |  | | **07** | **18.903.264** | | **17.900.000** | | **17.900.000** | | | **17.900.000** | |
|  |  | | **13** | **34.028.736** | | **24.056.736** | | **24.056.736** | | | **24.056.736** | |
|  |  | | **16** | **700.000** | | **700.000** | | **700.000** | | | **700.000** | |
|  |  | | **17** | **5.615.000** | | **0** | | **0** | | | **0** | |
| 511 | Зграде и грађевински објекти | | 01 | 90.000.000 | | 150.374.736 | | 150.374.736 | | | 150.374.736 | |
| 511 | Зграде и грађевински објекти | | 06 | 0 | | 0 | | 0 | | | 0 | |
| 511 | Зграде и грађевински објекти | | 07 | 13.996.736 | | 10.000.000 | | 10.000.000 | | | 10.000.000 | |
| 511 | Зграде и грађевински објекти | | 13 | 128.419.264 | | 52.943.264 | | 52.943.264 | | | 52.943.264 | |
| 512 | Машине и опрема | | 01 | 15.000.000 | | 20.000.000 | | 20.000.000 | | | 20.000.000 | |
| 512 | Машине и опрема | | 04 | 200.000 | | 200.000 | | 200.000 | | | 200.000 | |
| 512 | Машине и опрема | | 06 | 0 | | 0 | | 0 | | | 0 | |
| 512 | Машине и опрема | | 07 | 2.100.000 | | 2.100.000 | | 2.100.000 | | | 2.100.000 | |
| 512 | Машине и опрема | | 13 | 3.000.000 | | 3.000.000 | | 3.000.000 | | | 3.000.000 | |
| 514 | Култивисана имовина | | 01 | 0 | | 0 | | 0 | | | 0 | |
| 515 | Нематеријална имовина | | 01 | 2.000.000 | | 2.000.000 | | 2.000.000 | | | 2.000.000 | |
| 515 | Нематеријална имовина | | 04 | 0 | | 0 | | 0 | | | 0 | |
| **510** | **Основна средства** | | **01** | **107.000.000** | | **172.374.736** | | **172.374.736** | | | **172.374.736** | |
| **510** | **Основна средства** | | **04** | **200.000** | | **200.000** | | **200.000** | | | **200.000** | |
| **510** | **Основна средства** | | **06** | **0** | | **0** | | **0** | | | **0** | |
| **510** | **Основна средства** | | **07** | **2.100.000** | | **2.100.000** | | **2.100.000** | | | **2.100.000** | |
| **510** | **Основна средства** | | **13** | **131.419.264** | | **55.943.264** | | **55.943.264** | | | **55.943.264** | |
| 541 | Земљиште | | 01 | 9.000.000 | | 7.000.000 | | 7.000.000 | | | 7.000.000 | |
| **540** | **Земљиште** | | **01** | **9.000.000** | | **7.000.000** | | **7.000.000** | | | **7.000.000** | |
| **541** | **Земљиште** | | **13** | **0** | | **0** | | **0** | | | **0** | |
|  | **КЛАСА 5 УКУПНО** | | **01** | **116.000.000** | | **179.374.736** | | **179.374.736** | | | **179.374.736** | |
|  |  | | **04** | **200.000** | | **200.000** | | **200.000** | | | **200.000** | |
|  |  | **07** | | **16.096.736** | **12.100.000** | | | **12.100.000** | **12.100.000** | | | |  | | **07** | **28.000.000** | **0** | **0** | **0** |
|  |  | | **13** | **131.419.264** | | | **55.943.264** | **55.943.264** | | | | **55.943.264** | |
|  | **УКУПНИ ИЗДАЦИ** | | **01** | **858.200.000** | | | **925.648.000** | **925.648.000** | | | | **925.648.000** | |
|  |  | | **04** | **2.500.000** | | | **2.500.000** | **2.500.000** | | | | **2.500.000** | |
|  |  | | **06** | **500.000** | | | **0** | **0** | | | | **0** | |
|  |  | | **07** | **35.000.000** | | | **30.000.000** | **30.000.000** | | | | **30.000.000** | |
|  |  | | **13** | **165.448.000** | | | **80.000.000** | **80.000.000** | | | | **80.000.000** | |
|  |  | | **16** | **700.000** | | | **700.000** | **700.000** | | | | **700.000** | |
|  |  | | **17** | **5.615.000** | | | **0** | **0** | | | | **0** | |
|  | **УКУПНО СРЕДСТАВА:** | |  | **1.067.963.000** | | | **1.038.848.000** | **1.038.848.000** | | | | **1.038.848.000** | |
|  |  | |  |  | | |  |  | | | |  | |
|  |  | |  |  | | |  |  | | | |  | |
|  |  | |  |  | | |  |  | | | |  | |

**5. ОБИМ СРЕДСТАВА КОЈИ МОЖЕ ДА САДРЖИ ПРЕДЛОГ ФИНАНСИЈКОГ ПЛАНА ДИРЕКТНОГ КОРИСНИКА СРЕДСТАВА БУЏЕТА ЛОКАЛНЕ ВЛАСТИ ЗА БУЏЕТСКУ 2024. ГОДИНУ , СА ПРОЈЕКЦИЈАМА ЗА НАРЕДНЕ ДВЕ ФИСКАЛНЕ ГОДИНЕ**

Приликом планирања обима средстава, односно лимита расхода и издатака за сваког буџетског корисника, локални орган управе надлежан за финансије мора реално да их планира, у складу са законом, односно да пође од њиховог извршења у овој години, као и планираних политика у наредном периоду.

**Група конта 41 – Расходи за запослене**

***1.Законско уређење плата***

Планирање неопходних средстава за подмирење расхода запослених у јавном сектору, врши се на основу:

* Закона о буџетском систему,
* Закона о буџету РС,
* Закона о раду,
* Закона о систему плата запослених у јавном сектору,
* Закона о платама у државним органима и јавним службама,
* Уредбом о коефицијентима за обрачун и исплату плата именованих и постављених лица и запослених у државним органима,
* Уредбом о коефицијентима за обрачун и исплату плата запослених у јавним службама.

Приликом обрачуна исплате плата за запослене у предшколским установама и другим јавним службама( установе културе ), примењује се Уредба о коефицијентима за обрачун и исплату плата запослених у јавним службама(„Сл.гласник РС2, бр.44/01...157/20-др.закон, 19/21,48/21 и 123/2021).

**2**.***Законом уређена основица за обрачун плата***

Приликом обрачуна и исплате плата примењују се основице према закључцима Владе РС до почетка примене одредаба Закона о систему плата запослених у јавном сектору.

**3**.***Планирање масе средстава за плате у одлукама о буџету за 2024.годину***

Локална власт у 2024.години може планирати укупна средства потребна за исплату плата запослених који се финансирају из буџета локалне власти, на нивоу средстава планираних Законом о буџету Републике Србије за 2023.годину( „Сл.гласник РС“ број 138/2022 од 12.12.2022.године, Чл.44).

Чл.44 поменутог закона каже да локална власт у 2023.години може планирати укупна средства потребна за исплату плата запослених које се финансирају из буџета локалне власти, тако да масу средстава за исплату дванаест месечних плата планирају полазећи од нивоа плата исплаћених за **септембар 2022**.године, као и **увећања** плата у износу од 12,5% ( Чл.9 Закона о буџету РС за 2023.годину).

Евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије, измена и допуна Закона о буџету РС за 2024. годину и процене потребних средстава за расходе за запослене за 2024.годину.

**Средства за плате се планирају на бази постојећег, а не систематизованог броја запослених.**

**Средства која су била планирана за новозапошљавање у 2024.години не могу се користити за повећање плата запослених који већ раде.**

Уколико локална власт не планира у својим одлукама о буџету за 2024.годину и не извршава укупна средства за обрачун и исплату плата на начин како је наведено, министар надлежан за послове финансија може привремено обуставити пренос трансферних средстава из буџета РС, односно припадајућег дела пореза на зараде и пореза на добит правних лица, док се висина средстава за плате не усклади са наведеним огхраничењем.

Као и у претходним годинама, ни у буџетској 2024.години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120.став 1. Тачка 4.Закона о раду, осим јубиларних награда за запослене који су то право стекли у 2024.години и новчаних честитки за децу запослених.

Такође, у 2024.години не могу се исплаћивати запосленима код директних и индиректних корисника буџетских средстава локалне власти, награде и бонуси који према међународним критеријумима представљају нестандардне, односно нетранспарентне облике награда и бонуса.

Остале економске класификације у оквиру групе 41 – Расходи за запослене, планирати крајње рестриктивно.

***Табеларни*** ***прикази:***

Јединице локалне власти су у обавези да у одлуци о буџету за 2024. годину, у делу буџета који садржи норме битне за извршење буџета, у посебној одредби искажу број запослених на неодређено и одређено време, **за** **које** **су** **у** **буџету** **јединице** **локалне** **власти** **обезбеђена** **средства.**

Уколико се изменама или допунама Одлуке о буџету јединице локалне власти мењају подаци достављени у Прилогу 1, неопходно је доставити измењене (допуњене) табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.

**Табела 1.** је табела са податком **о броју запослених** у 2023.години и планираним бројем запослених у 2024.години, по корисницима буџета локалне власти, на економским класификацијама 411 и 412, по изворима финансирања.

Табела Т1 се аутоматски попуњава подацима из табела Т1.1, Т1.2 и Т1.3 које је потребно попунити.

Табеле Т1.1, Т1.2 и Т1.3 попуњавају се тако што се попуњавају колоне „ број запослених на неодређено време“ и „ број запослених на одређено време“ по корисницима и то само у редовима са празним ћелијама. Осенчене ћелије се не попуњавају.

**Табела 2**. је табела са податком о **маси средстава за плате** исплаћене за период I-X у 2023.години и планирана пројекција за период XI-XII 2023.години, по корисницима буџета локалне власти, на економским класификацијама 411 и 412, по изворима финансирања и планираним средствима за плате за 2024.годину.

**Табела 3**. Приказује број запослених чије се плате исплаћују из буџета са осталих економских класификација.

**Табела 4**. представља приказ планираних и исплаћених средстава у 2023. години и планираних средстава у 2024. години на економској класификацији **416**, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању (награде и сл.).

**Табела 5**. односи се на преглед броја запослених и средства за плате у 2024. години **по звањима и занимањима** у органима јединица локалне власти, а у којој је потребно унети коефицијенте, укупне додатке за минули рад, додатке за прековремени рад и приправност и број запослених у органима и организацијама локалне власти.

**Табела 6**. односи се на преглед исплаћених средстава на економским класификацијама **413-416** у 2023.години, као и планираним средствима у 2024.години.

**Табела 7**.односи се на преглед броја запослених на неодређено и одређено време у 2024.години, **по кварталима.** Након истека сваког квартала потребно је да попуњену табелу доставимо Министарству финансија на е-mail:ljiljana.manojlovic@mfin.gov.rs

Штампани формат табеле Прилога 1 – Преглед броја запослених и средстава за плате, треба имати печат и потпис одговорног лица као и број телефона.

У складу са чланом 7. Уредбе о припреми кадровског плана у државним органима потребно је с предлогом финансијског плана доставити и **Нацрт кадровског плана.**

**Група** **конта** **42** **–** **Коришћење** **услуга** **и** **роба**

У оквиру групе конта која се односе на куповину роба и услуга, потребно је реално планирати средства за ове намене у 2024.години, водећи рачуна да се не угрози извршавање сталних трошкова (421 – Стални трошкови).

Препорука је да буџетски корисници у буџетској процедури **преиспитају и потребу смањења других накнада за рад**, које нису обухваћене Законом (уговори о делу, привремено повремени послови и др.).

Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама( „ сл. Гласник РС“ , број 119/12, 68/15, 113/17 ,91/19 и 41/21).

**Група** **конта** **45** **-** **Субвенције**

У оквиру субвенција неопходно је преиспитати све програме по основу којих се додељују субвенције.

Приликом планирања средстава за субвенције и њихових намена посебно треба имати у виду све прописе који се тичу државне помоћи.

**Група** **конта** **48** **–** **Остали** **расходи**

Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

У циљу транспарентнијег приказивања средстава намењених за финансирање **редовног рада политичких субјеката**, у складу са Законом о финансирању политичких активности потребно је, у опису апропријације економске класификације 481 – Дотације невладиним организацијама, **посебно исказати средства** за наведену намену.

За подстицање програма или недостајућег дела средстава за финансирање програма од јавног интереса која реализују удружења јединица локалне самоуправе, средства опредељена у одлуци о буџету може да пренесе удружењу само након спроведеног јавног конкурса, на основу акта донетог од стране надлежног органа локалне власти и закљученог уговора надлежног органа и удружења.

**Финансијска** **помоћ** **Европске** **заједнице** **(ИПА** **I** **и** **ИПА** **II)**

Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА II и ИПА III), а у складу са Законом о потврђивању Оквирног споразума између Владе Републике Србије и Европске комисије о правилима за спровођење финансијске помоћи Европске уније Републици Србији у оквиру инструмената за претприступну помоћ (ИПА II) и Законом о потврђивању Оквирног споразума о финансијском партнерству између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА III).

На основу финансијских споразума потписаних између Владе Републике Србије и Европске комисије, који се односе на спровођење пројеката претприступне помоћи неопходно је обезбедити одговарајући износ националног учешћа.

**Директни корисници средстава буџета локалне власти, у случају када су крајњи корисници програма и пројекта, дужни су да обезбеде износ националног учешћа, у складу са правилима уговарања и набавки које дефинише и објављује Европска комисија за спровођење спољних акција (тзв. PRAG правила).** Процедуру јавних набавки спроводи Тело за уговарање (Сектор за уговарање и финансирање програма из средстава ЕУ, Министарство финансија).

У моменту планирања финансијских средстава намењених за национално учешће на локалном нивоу у оквиру одобрених пројеката и програма, потребно је поштовати следећа правила:

 Корисници буџетских средстава одговорни су за правилно планирање, у складу са предвиђеном динамиком спровођења, износа расхода и/или издатака за финансирање учешћа Републике Србије у спровођењу финансијске помоћи ЕУ;

 Буџетски корисници, који не испланирају довољан износ средстава за финансирање учешћа Републике Србије у спровођењу финансијске помоћи ЕУ, морају да изврше преусмеравање средстава са других својих апропријација и/или програма;

 Средства планирана за финансирање учешћа Републике Србије у спровођењу финансијске помоћи ЕУ не могу се користити у друге сврхе;

 Имајући у виду да је реализација годишњег ИПА програма вишегодишња и да се не подудара са националном буџетском годином, потребно је распоредити опредељена средства из једне године буџета ЕУ одлуком о буџету локалне власти за текућу буџетску годину и наредне фискалне године у складу са Планом јавних набавки и уговором дефинисаном динамиком спровођења;

 Буџетски корисници расходе и/или издатке планирају у оквиру шифре пројеката и програма за које је предвиђено финансирање из извора 01 – општи приход и примања буџета (за део којим се финансира национално учешће).

 Приликом планирања средстава за учешће не треба у предлогу финансијских планова урачунавати трошкове ПДВ (члан 24, став 1, тачка 16а Закона о порезу на додату вредност).

У складу са Оквирним споразумима, Република Србија мора да обезбеди средства за надокнаду нерегуларно утрошених средстава (као последицу неправилности или превара), у случају када није могуће наплатити настале дугове, па у складу са наведеним, буџетски корисници планирају и расходе и/или издатке на име покрића надокнаде нерегуларно утрошених средстава у складу са процењеном вредношћу исте( која је настала као последица неправилности или превара), а у случају када није могуће наплатити настале дугове, на економској класификацији 485 - Накнада штете за повреде или штету нанету од стране државних органа, у оквиру шифре програма и пројекта.

 У случају да су буџетски корисници потписници уговора о бесповратним средствима ( грантова) одговорни су и за планирање трошкова на извору 01 на име насталих нерегуларности.

 За уговоре о радовима, у случају да је потребно да се обезбеде средства на име трошкова за додатне и/или непредвиђене радове, неопходно је да буџетски корисници планирају већи износ националног учешћа, у складу са процењеном вредношћу додатних и /или непредвиђених радова.

**Смернице** **за** **исказивање** **издатака** **за** **капиталне** **пројекте**

**Класа** **5** **-** **Издаци** **за** **нефинансијску** **имовину**

У циљу ефикасног планирања важно је да корисници не исказују као капиталне издатке текуће поправке и одржавање зграда, објеката и опреме,којима се чува употребна вредност зграда, објеката и опреме у стању које је било у тренутку изградње/реконструкције и којима се не увећава њихова инвестициона вредност, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капитално одржавање( значајни, дугорочни радови на реновирању и унапређењу постојећих објеката и опреме, адаптација, реконструкција, санација и сл.) треба да планирају на контима групе 51, 52 и 54.

Приликом планирања и реализације капиталних пројеката ЈЛС треба увек да имају у виду период који је потребан за реализацију пројеката и динамике плаћања који прати исти, те да сходно наведеном размотре могућност вишегодишњег финансирања истих, а у циљу спречавања оптерећења буџета.

Такође, прилоком приказивања издатака за капиталне пројекте у буџету за 2024.годину и наредне две године, потребно је приказати не само оне капиталне пројекте који ће бити започети у 2024.години, већ и оне који су започети у претходним годинама а чија је реализација у току и при томе навести све релевантне податке везане за исте( годину почетка финансирања, годину завршетка финансирања, укупну вредност пројекта, изворе финансирања, тј.приходе из буџета, трансфере од других нивоа власти итд.

***Капитални*** ***пројекти***

Капитални пројекти су пројекти изградње и капиталног одржавања зграда и грађевинских објеката инфраструктуре од интереса за локалну власт, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса**.**

Капитални пројекти планирају се и укључују у буџет у складу са одредбама Уредбе о управљању капиталним пројектима( „ Сл.гласник РС „ , број 51/19) и Правилником о садржини, роковима и поступку достављања инвестиционе документације за капиталне пројекте / „ Сл. Гласник РС“, број 18/18).

**Капиталним пројектима се увећава имовина локалне власти путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину**.

***Планирање*** ***издатака*** ***капиталног*** ***пројекта***

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године по контима на трећем и четвртом нивоу, и то:

1) издатке за израду **пројектно-техничке документације** на конту **5114** (осим уколико је иста већ израђена);

2) издатке за експропријацију **земљишта** на конту **5411**;

3) издатке за **извођење радова** на изградњи, односно извођење радова на капиталном одржавању на контима **5112 и 5113**;

4) издатке за ангажовање **стручног надзора** на конту **5114** (осим уколико исти нису планирани од стране Инвеститора или на неки други начин).

Уколико корисници нису планирали средства за израду пројектно-техничке документације и за ангажовање стручног надзора, дужни су да наведу који субјект (институција, организација, јавно предузеће итд.) је обезбедио средства за те издатке и у ком износу или ће тај посао обављати у оквиру свог редовног пословања.

**6.** **ПОСТУПАК** **И** **ДИНАМИКА** **ПРИПРЕМЕ** **БУЏЕТА** **ЛОКАЛНЕ** **ВЛАСТИ** **И** **ПРЕДЛОГА** **ФИНАНСИЈСКИХ** **ПЛАНОВА** **ДИРЕКТНИХ** **КОРИСНИКА** **СРЕДСТАВА** **БУЏЕТА** **ЛОКАЛНЕ** **ВЛАСТИ**

На основу члана 31.став 1.тачка 2) подтачка (1), члана 36. и 41. Закона о буџетском систему, локални орган управе надлежан за финансије у обавези је да изради Упутство за припрему Одлуке о буџету општине за 2024. и наредне две године. Рок за израду Упутства и **достављање** буџетским корисницима **је 01.август текуће буџетске године.**

Индиректни буџетски корисници су обавезни да припреме **предлог финансијског плана** на основу смерница које се односе на буџет јединице локалне самоуправе. Предлози финансијских планова индиректни корисници достављају директном буџетском кориснику у року који одреди надлежни директни буџетски корисник и чине саставни део предлога финансијског плана директног буџетског корисника.

Предлози финансијских планова директних буџетских корисника морају бити достављени надлежном органу локалне власти који руководи процесом планирања најкасније до **15.септембра** текуће буџетске године.Тај рок није прописан у буџетском календару али је оптималан, како би се имало времена за све радње око доношења Одлуке о буџету.

Након што у датом року прикупи сва потребна документа и информације, Локални орган управе надлежан за финансије отпочиње разматрање предлога и захтева корисника буџетских средстава, која се врши на основу њихове усаглашености са циљевима локалне политике утврђене Упутством, предложеним обимом њихових примања и издатака, као и анализом других података и објашњења који се налазе у предлогу финансијских планова.

Локални орган управе надлежан за финансије **до 01.новембра** текуће буџетске године треба да уради, а потом и достави **нацрт одлуке о буџету** надлежном извршном органу.

Извршни орган локалне власти дужан је да утврди **предлог одлуке о буџету** и проследи га локалној скупштини најкасније до **15.новембра**. Скупштина јединице локалне самоуправе најкасније до **20.децембра** текуће буџетске године усваја **одлуку о буџету** и доставља Министарству финансија до **25.децембра**.

У складу са Чл. 107 Статута општине Кладово, број 010-1/2019-I и Чл.68 Закона о локалној самоуправи ( „Сл.гласник РС“ број 47/2018 и 111/2021) органи општине дужни су да одрже **јавну расправу** у поступку припреме буџета Општине( у делу планирања инвестиција) и да на интернет презентацији општине, односно на други примерени начин обавести јавност да је отпочео рад на припреми прописа која доноси скупштина.

Након објављивања јавног позива за јавну расправу предлога Нацрта одлуке о буџету , учесници јавне расправе и други заинтересовани субјекти могу у писаној форми доставити своје предлоге, примедбе и сугестије на нацрт Одлуке и то путем: предаје писменог поднеска на писарници општине Кладово или руководиоцу Одељења за буџет и финансије , као и на имејл адресу : [antic@kladovonet.com](mailto:antic@kladovonet.com).

На тај начин омогућено је непосредно учешће грађана у остваривању локалне самоуправе.

Надлежни орган локалне власти, у складу са чланом 45.Закона о буџетском систему, своју одлуку о буџету са образложењем, као и ребалансе буџета мора да објави на својој интернет страници у циљу повећања транспарентности и информисаности стручне јавности и грађана.

На основу Упутства за припрему нацрта буџета и средњорочних планова, корисници буџетских средстава израђују предлог средњорочног и годишњег финансијског плана.

Буџетски корисник доставља предлог финансијског плана расхода за 2023.годину у форми која подразумева **насловну страну са називом и адресом буџетског корисника и податке достављене у прописаним табелама.**

Предлог финансијског плана обухвата:

1) Расходе и издатке за 2024.г. и две наредне године, исказане по буџетској класификацији (у складу са обрасцима који су саставни део овог упутства) као и по програмској класификацији.

2) Детаљно писано **образложење** расхода и издатака, **као и извора финансирања**.

3) Детаљно писана израда програмског дела буџета.

Делови предлога финансијског плана састоје се из **писаног објашњења**, које обухвата и образложење, средњорочну квантификацију и процену ефеката нових политика и инвестиционих приоритета, на основу Упутства за припрему буџета и средњорочних планова корисника средстава буџета општине и финансијског захтева (члан 37 Закона о буџетском систему се сходно примењује и на јединице локалне самоуправе и њене кориснике у складу са чланом 41).

Напомињемо да је у складу са Чланом 37, Закона о буџетском систему, уведена обавеза да се поред писаног образложења и предлога расхода и издатака, уради и **родна анализа** расхода и издатака, као и **Извештај о учинку програма за првих шест месеци текуће године.(01.01.2023 – 30.06.2023 године)!!!**

Индиректни буџетски корисници припремају финансијски план поштујући познати редослед тако што утврђују:

* програм рада,
* план активности,
* планове ресурса (људских и материјалних),

водећи рачуна **о свим изворима финансирања, уз поштовање све четири класификације које сачињавају стандардни класификациони оквир за буџетски систем.** Међутим, нужно је да овом послу приступе примењујући програмску методологију тек када су у потпуности упознати са својом улогом у програмској структури директног буџетског корисника јер тек тада је могуће да у целини допринесу реализацији њених циљева, мерено индикаторима остварених резултата.

**Такође,надлежни орган треба да преиспита основаност и оправданост постојања рачуна сопствених прихода осталих индиректних корисника буџетских средстава у случају када коришћење и расподела тих прихода није уређена посебним законом**.Уколико буџетски корисник, у складу са посебним законима, остварује сопствене приходе надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 – Општи приходи и примања буџета.

**У контексту исказивања установа као индиректног корисника буџетских средстава у одлуци о буџету, не могу се спајати установе које обављају различите делатности имајући у виду да су делатности које обављају ове установе уређене различитим прописима, као и да се коефицијенти и други елементи за обрачун и исплату плата запослених у установама утврђују у зависности од врсте делатности установе**.

Такође, за директог буџетског корисника и за његове индиректне кориснике важно је да буде недвосмислено јасна листа циљева у којима индиректни корисник партиципира, као и индикатора којима ће се мерити тај учинак на путу ка ефикаснијој и транспарентнијој потрошњи буџетских средстава, тј. елиминисању неефикасног трошења и унапређењу јавних услуга.

Годишњим програмом рада буџетског корисника утврђују се планирани задаци у оквиру програмске активности, односно пројекта, за које је потребно планирати кадрове и потребне финансијске ресурсе.На тај начин планиране потребе, у предлогу финансијског плана индиректних буџетских корисника резултираће у финансијском исказу по одређеним позицијама економских класификација, као и на одређеном извору финансирања.

Предлози финансијских планова буџетских корисника у 2024.години попуњавају се на основу достављеног обима средстава од стране надлежног органа за финансије локалне власти. Од буџетских корисника се очекује да одговорно и у складу са својим потребама, као и могућностима укупног буџетског оквира, делотворно распореде предложени обим средстава по програмима, текућим активностима и пројектима. **Укупан збир предлога не сме да прелази укупан предложени обим средстава додељен буџетском кориснику!!!**

Уколико се услед доношења нових прописа укаже потреба за активностима, односно услугама који нису постојали у буџетима претходних година, а изискују повећање финансијских средстава потребних за њихову реализацију, буџетски корисник је у обавези да у оквиру садржаја програма, односно текућих активности или пројеката, детаљно образложи да се ради о **новим активностима**, односно услугама за које је потребно обезбедити средства изнад лимита утврђених упутством.

Уколико корисник има потребе за додатним програмима, текућим активностима и/ или пројектима, чије остварење премашује износ предложеног обима буџетских средстава, посебно ће те програме/текуће активности/пројекте исказати као **захтев за додатно финансирање** програма/текуће активности/пројекта.

У процесу планирања средстава мора се поштовати исказивање прихода и примања, односно расхода и издатака на основу система јединствене буџетске класификације, у складу са стандардним класификационом оквиру.

Израда **грађанског буџета**, као инструмента за повећање транспарентног исказивања на који начин и у које сврхе се користе јавна средства, представља својеврстан водич за грађане којима треба да се приближе надлежности и начин финансирања послова који се обављају у њиховим општинама и градовима. У циљу информисања и појашњења грађанима о начину трошења и за које сврхе се троше буџетска средства, потребно је да локална власт на једноставан и разумљив начин прикаже свој буџет грађанима са информацијама о буџетским приходима и примањима, расходима и издацима, изворима финансирања, буџетским корисницима и сл. и објави га на својој интернет страници.

**7. НАЧИН НА КОЈИ ЋЕ СЕ У ОБРАЗЛОЖЕЊУ ИСКАЗАТИ РОДНА АНАЛИЗА БУЏЕТА ЛОКАЛНЕ ВЛАСТИ**

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Кладово посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

У складу са Чл.16(с7),став 1.Закона о изменама и допунама Закона о буџетском систему( „ Сл. Гласник РС“, број 118/2021), до 2024.године предвиђено је да се заокружи процес постепеног увођења родно одговорног буџетирања за све буџетске кориснике на свим нивоима власти.У складу са тим и са Планом поступног увођења родно одговорног буџетирања за кориснике буџетских средстава општине Кладово за 2024. годину (у даљем тексту: План), Општинска управа Кладово**,**дефинисала је родне компоненте, односно родне циљеве и индикаторе у оквиру **пет програма:**

|  |  |  |
| --- | --- | --- |
| **Редни**  **број** | **НАЗИВ БУЏЕТСКОГ КОРИСНИКА** | **НАЗИВ ПРОГРАМА/ПРОГРАМСКЕ АКТИВНОСТИ/ПРОЈЕКТА и индикатора**  **(број и назив програма у складу са униформном програмском структуром буџета ЈЛС утврђеном у 2024. години)** |
| 1. | Општинска управа Кладово | Програм **1501** – Локални економски развој  ***индикатор*** – број евидентираних незапослених лица на евиденцији НЗС ( разврстаних по полу и старости;  **-ПА** **0002**-**Мере активне политике запошљавања**;  ***индикатор*** - број новозапослених жена кроз реализацију мера активне политике запошљавања;  -**П1** –**Стручна пракса 2024**;  ***индикатор***: бр.лица која су обухваћена пројектом, разложен по полу. |
|  |  | **Програм** **2003** – Основно образовање и васпитање,  ***индикатор***: Обухват деце основним образовањем( разложено према полу)  -ПА **0001** - Реализација делатности основног образовања,  ***индикатор***: Просечан број ученика по одељењу, разврстан по полу. |
| **Програм** **2004** – Средње образовање и васпитање,  ***индикатор***: Број деце која су обухваћена средњем образовањем, разложен по полу; |
| **Програм** **0902** – Социјална и дечија заштита  ***Циљ****:* Повећање доступности права и механизма социјалне заштите за жене у локалној заједници  ***-индикатор***: Удео жена корисница социјалне помоћи у укупном броју корисника социјалне помоћи  **-ПА 4001** – Побољшање услова живота избеглих и интерно расељених лица  ***индикатор***: Број лица која су обухваћена пројектом, разложен по полу  **П 4003** – Помоћ породицама при лечењу тешко оболеле деце  ***индикатор***: Број лица која су обухваћена пројектом, разложен по полу |
| **Програм** **1301** – Развој спорта и омладине,  **- *Циљ*:** Обезбеђење услова за бављење спортом свих грађана и грађанки града/општине;  ***-индикатор***: Број жена чланова спортских организација и удружења  **-ПА 0005** - Спровођење омладинске политике,  ***индикатор***: Број младих жена корисника услуга мера омладинске политике. |

Овај план утврђује се у смислу обухвата буџетских корисника и програма код којих је дефинисана родна компонента и то тако што ће бити дефинисан родни циљ у оквиру сваког од Планом опредељених програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизања односног циља програма и/или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2024. годину.

У постављању уродњених циљева и показатеља, буџетски корисник користи релевантне локалне стратешке и планске документе и руководи се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2021. до 2030. године са Акционим планом за период 2021-2030 и Акциони план родне равноправности на нивоу општине Кладово 2021-2025. године.

Послови координације активности и подршке увођењу родно – одговорног буџетирања спроводи се у оквиру рада радне групе за програмско буџетирање општине.

Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.

Овај план објављује се на интернет страници општине Кладово и доставља свим буџетским корисницима општине Кладово.

У тренутку када ни јединица локалне самоуправе не располаже неким конкретнијим инструкцијама и упутсвима о начину на који је потребно у образложењу исказати родну анализу буџета, можемо рећи да је образложење родне анализе потребно сачинити минимално према следећим елементима:

- Извештај о укључености родне компоненте у елементе програмске структуре буџета-ПРОГРАМ/ПРОГРАМСКА АКТИВНОСТ/ПРОЈЕКАТ, односно,информацијe о диференцирању циљева и индикатора тако да се експлицитно односе на жене и на мушкарце (у оквиру циљне групе програма), постављању посебног циља за жене или за мушкарце ради смањења неравноправности као и експлицитно узимање у обзир питање рода и родно осетљивог приступа.

- Степен доступности података за родну анализу, у смислу извора доступних података и/или планираних начина прикупљања података, као и динамику (рокове) за формирање (успостављање) родне статистике.

-Образложење (оцена) оправданости планирања средстава за смањење уочених родних неједнакости

Приликом образложења буџета, родна анализа се исказује по утврђеним циљевима и индикаторима, упоређујући постављене параметре са оствареним и образлажући евентуална одступања и разлоге.

**8. НАЧИН НА КОЈИ ЋЕ СЕ У ОБРАЗЛОЖЕЊУ ИСКАЗАТИ ПРОГРАМСКЕ ИНФОРМАЦИЈЕ**

У складу са чланом 28. Закона о буџетском систему образложење одлуке о буџету садржи, између осталог програмске информације које чине описи програма, програмских активности и пројеката корисника буџетских средстава, циљеве који се желе постићи у средњорочном периоду, као и показатеље учинка за праћење постизање наведених циљева. Неки од дефинисаних циљева, односно показатеља учинка програма/програмске активности/пројекта представљају родно одговорне циљеве, односно родне показатеље којима се приказују и прате планирани доприноси програма/програмске активности/пројекта остваривању родне равноправности.

Jединице локалне самоуправе своју прoгрaмску структуру утврђују на основу листe прoгрaмa и прoгрaмских aктивнoсти униформних зa свe JЛС. Ту листу утврђује Министарство финансија са Стaлном кoнфeрeнциjом грaдoвa и oпштинa (СКГO), у склaду с нaдлeжнoстимa JЛС (Aнeкс 5). У тој листи је за прoгрaме и прoгрaмске aктивнoсти утврђена њихова: шифра, нaзив, сeктoр кoмe припaдaју и сврха.

Да би сe oмoгућило спровођење aнaлизе пoтрoшњe jaвних срeдстaвa и пoстигнутих eфeкaтa у случајевима када се исти пројекат финансира средствима цeнтрaлне власти и средствима јединица локалне самоуправе, прoјекат јединице локалне власти сe утврђују у склaду са одговарајућим прoјектом у буџeту Рeпубликe Србије у погледу назива и шифре пројекта. У овом случају неопходна је координација централног нивоа власти и јединице локалне самоуправе у циљу обезбеђивања једнообразне шифре и назива пројекта.

Пo пoтрeби, JЛС утврђују дoдaтнe прoгрaмскe aктивнoсти и прojeктe у склaду сa свojим спeцифичним надлежностима и својим стрaтeшким плaнoвимa и циљeвимa.

Министарство финансија у сарадњи са СКГO утврдили су и достaвили JЛС и листу унифoрмних показатеља. Применом ових показатеља пружају се подаци о општим достигнућима униформних прoгрaма и прoгрaмских aктивнoсти, као и статистички подаци из домена униформних прoгрaма и прoгрaмских aктивнoсти. JЛС имajу oбaвeзу да прате и извeштaвaју o врeднoстимa које се мере утврђеним униформним показатеља, као дeo својих рeдoвних oбaвeзa извeштaвaњa.

Унифoрмност прoгрaмa и прoгрaмских aктивнoсти и показатеља oбeзбeђуje да ЈЛС међусобно упoрeде трошкове и квaлитeт услугa пружeних грaђaнимa у оквиру тих прoгрaмa и прoгрaмских aктивнoсти. Taкoђe, та унифoрмност прoгрaмa и прoгрaмских aктивнoсти и њихова усклађеност сa сeктoримa и прoгрaмимa нa цeнтрaлнoм нивoу, oмoгућуje да се спроведе финaнсиjска aнaлиза и прaте aктивнoсти кoрисникa буџета у oдрeђeним oблaстима нa свим нивoимa влaсти.

Уколико се услед нових надлежности или специфичних околности појави потреба за отварањем нове програмске активности која није део униформне програмске структуре из Анекса 5, ЈЛС упућује захтев Министарству финансија за отварање нове програмске активности. Министарство финансија разматра поднети захтев и обавештава ЈЛС да ли је нова програмска активност одобрена или одбијена. Ако је програмска активност одобрена Министарство финансија додељује шифру програмске активности и нова програмска активност постаје саставни део униформне програмске структуре из Анекса 5.

За униформне програме и прoгрaмскe aктивнoсти које спроводе, JЛС утврђуjу циљeвe нa oснoву свojих стрaтeшких плaнoвa или плaнoвa рaзвoja. Свака ЈЛС утврђује и показатеље кojимa мeри постизање спeцифичних циљeвa прoгрaмa, прoгрaмскe aктивнoсти или прojeктa који спроводи. Дoдaтнe инструкциje o пoвeзивaњу стрaтeшкoг плaнирaњa и израде буџeтa JЛС и пoдршку у успoстaвљaњу прoгрaмскe структурe oбeзбeђује СКГO.

Основне програмске информације које се утврђују и исказују су:

**1. Утврђивање програма**

За прoгрaм се утврђују и исказујуследећи подаци:

- Сeктoр (коме припада);

* Шифра;
* Нaзив;
* Тип;
* Сврха
* Oпис;
* Одговорно лице; -
* Циљ;

- Показатељи учинка;

* Базна година;
* Врeднoст зa бaзну гoдину и нaрeднe три гoдинe и извoр вeрификaциje за сваки показатељ учинка;

- Списак програмских активности и пројеката унутар програма,

**2. Утврђивање програмске активности**

За прoгрaмску aктивнoст се утврђују и исказуји следећи подаци:

- Програм (коме припада);

- Шифра;

- Назив;

- Функција;

- Тип;

- Правни основ;

- Опис;

- Одговорно лице;

- Циљ;

- Показатељи учинка;

- Врeднoст зa бaзну гoдину и нaрeднe три гoдинe и извoр вeрификaциje за сваки показатељ учинка;

- Расхoди и издаци кojи су дирeктнo вeзaни зa прoгрaмску aктивнoст и извoре финансирањa.

1. **Утврђивање пројекта**

За прoјекат се утврђују и исказују следећи подаци:

* Програм (коме припада);
* Шифра;
* Назив;
* Функција;
* Сврха;
* Основ;
* Опис;
* Одговорно лице;
* Трajaње (година почетка и завршетка пројекта);
* Циљ;
* Показатељи учинка;
* Врeднoст зa бaзну гoдину и нaрeднe три гoдинe и извoр вeрификaциje за сваки показатељ учинка

- Oзнaка дa ли je прojeкaт кaпитaлни;

- Oзнaка дa ли je прojeкaт IPA;

- Расхoди и издаци кojи су дирeктнo вeзaни зa прojeкaт и извoре финaнсирaњa.

У складу са изменама Закона о буџетском систему , Чл.37 и 41, уведене је обавеза да се уз Предлог финансијског плана достави и Извештај о учинку програма за првих шест месеци текуће године.

У складу са тим, у мају месецу 2017.године Министарство финасија је објавило и **Упутство за праћење и извештавање о учинку програма, а у марту 2023.године је објавило Измене и допуне упутства за праћење и извештавање о учинку програма.**

Циљ овог упутства је да одреди начин праћења и извештавања о учинку програмског буџета државних органа и органа локалне власти - аутономних покрајина и јединица локалне

Праћење спровођења програма је пословни процес у надлежности корисника буџета у ком се прикупљају, обједињују, анализирају и евидентирају релевантне информације о томе како се програми, односно програмске активности и пројекти као компоненте програма, спроводе у односу на очекиване резултате.

Праћење се усредсређује на редовно прикупљање података о оствареним вредностима показатеља за мерење учинака и поређење остварених и циљних вредности показатеља у дефинисаном периоду. При томе се пружа појашњење евентуалних одступања, односно напредака у достизању циљних вредности.

Праћење даје кључне повратне информације руководиоцима органа, програма, програмских активности и пројеката, о томе које се активности спроводе у складу са постављеним циљевима и финансијским планом, а које не. Када се утврде одступања, руководиоци могу да размотре на који начин да коригују спровођење активности или прерасподеле буџетска средства у наредном периоду у циљу остварења бољих резултата

Локални орган управе надлежан за финансије, надлежни извршни орган локалне власти и скупштина локалне власти, разматрају информације о учинку програма у оквиру буџетске процедуре. Тиме се омогућава да се одлуке о приоритетним областима финансирања и расподели буџетских средстава за наредну фискалну годину доносе, између осталог, и на основу постигнутих резултата и потрошње у претходној, односно текућој фискалној години.

**Полугодишњи извештај о учинку садржи:**

1. Износе средстава планираних за реализацију у првих шест месеци текуће фискалне године по програмима, програмским активностима и пројектима, износе средстава утрошених у првих шест месеци, као и проценат извршења по програмима, програмским активностима и пројектима;

2. Преглед годишњих циљних вредности показатеља учинка, као и вредности показатеља остварене у првих шест месеци у случајевима у којима је могуће и релевантно пратити вредности на полугодишњем нивоу;

3. Образложење спровођења програмских активности и пројекта у односу на постављене циљеве и планирана, односно утрошена средства у првих шест месеци.

Приликом попуњавања полугодишњег извештаја, корисник буџета означава показатеље чије вредности није могуће пратити полугодишње.

Корисници буџета локалне власти су у обавези да **до 1. септембра** текуће године локалном органу управе надлежном за финансије доставе извештај о учинку програма у току првих шест месеци текуће године. Информације о учинку оствареном у првих шест месеци текуће године представљају прилог предлогу финансијског плана корисника буџета за наредну годину. На тај начин је омогућено да се одлука о расподели буџетских средстава за наредну годину доноси и на основу постигнутих резултата и потрошње у текућем циклусу.

Обрасци за полугодишњи извештај о учинку програма налази се под тачком 9) Прилози, **Прилог 3**.

**Р Е З И М Е**

За израду Упутства за 2024.годину користићемо податке из:

* Фискалне стратегије за 2024.годину са пројекцијама за 2025. и 2026.годину
* Упутства за израду одлуке о буџету јединица локалне самоуправе за 2024.годину, и наредне две године, донето од стране министра финансија,
* **Пројектованих лимита из Упутства за израду буџета за 2024.годину и наредне две године:**

**А) Расходе за плате** планирати на истом нивоу као у 2023.год.

**Б)** Расходе из групе **42,45,48**  – планирати на нивоу претходне године .

Овим путем вам скрећемо пажњу да доставите комплетну документацију и све тражене податке, на начин који је дефинисан у Упутству за припрему одлуке о буџету општине Кладово за 2024.године и наредне две године.

Подсећамо још једном да сте у обавези да, од прошле године, уз Предлог финансијског плана за 2024 и наредне две године , доставите и **ПОЛУГОДИШЊИ ИЗВЕШТАЈ О УЧИНКУ ЗА ТЕКУЋУ ГОДИНУ!!!**

У складу са овим Упутством, обавештавамо Вас да је Ваше попуњене **ексел табеле , као и Ваш предлог финансијског плана за 2024 годину, са пројекцијама за 2025 и 2026.годину,** урађен по програмском моделу**, НЕОПХОДНО ДОСТАВИТИ ОДЕЉЕЊУ ЗА БУЏЕТ И ФИНАНСИЈЕ ДО 15.09.2023.ГОДИНЕ у електронској и папирној форми!!!!**

Одлуку о буџету са образложењем локална власт доставља Министарству финансија у папирној форми, у роковима прописаним чланом 31. Закона о буџетском систему.

У Кладову, РУКОВОДИЛАЦ ОДЕЉЕЊА

Дана 28.07.2023 ЗА БУЏЕТ И ФИНАНСИЈЕ

Број: **400-1/2023- -III -02**

Антић Андријана

**9) ПРИЛОЗИ:**

-**Табела 1**- Т1 – Број запослених чије се плате финансирају у 2023 и 2024.години, по свим изворима,

- **Табела 2**- Т2 – Маса средстава се плате (исплаћена у 2023 год. и планирана за 2024),

- **Табела 3**- Т3 – Број запослених чије се плате финансирају са осталих ек.класификација,

-**Табела 4** - Т4 - Планирана и исплаћена средства на економској класификацији 416 у 2023 и планирана средства у 2024.години,

-**Табела 5** –Т5- Преглед броја запослених и средстава за плате у 2024.години по звањима и занимањима,

- **Табела 6**.-Т6- Преглед исплаћених средстава у 2023 и планирана средства у 2024.години на економским класификацијама 413-416,

- **Табела 7**.- Т7- Број запослених на одређено и неодређено по кварталима у 2024.години..

- Циљеви програма и програмских активности и листа униформних индикатора

- Обрасци за полугодишњи извештај о учинку програма,

- Обрасци за програмски буџет**,**

**-**Табела за предлог финансијског плана за 2024.годину и наредне две године**.**

**Напомена**: Уколико се изменама или допунама Одлуке о буџету локалне власти мењају подаци достављени у Табелама –Т1-Т7, неопходно је доставити измењене (допуњене) табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.